افغانستان جمهور باشلیغی اشرف غنی، امریکا قوشمه ایالتلری دولت باشلیغی دانلد ترامپ بیلن تیلفون آرقه لی تینچلیک جریانی بیلن تیگیشلی اوچره شدی.
جمهور رئیسلیکدن بیریلگن بیاناتده ایتیلیشیچه، ترامپ بو اوچره شووده 29 فبروریده قطرده قول قوییلگن امریکا قوشمه ایالتلری – طالبان گروهی کیلیشووی باعث خرسند ایکن لیگینی تیلگه آلیب افغانستان حکومتینی قوتله گن.
ترامپ، تینچلیک توغریسیده بوندن کیینگی جریانده افغانستان حکومتی گه ایشانگن لیگینی بیلدیرگن.
"افغانستان گه تینچ لیک تامین ایتیش کیلیشووی" دیب اتلگن بو کیلیشووگه قریب 2 ییلدن بیری امریکا قوشمه ایالتلری – طالبان گروهی اورته سیده گی اوچره شوولرگه میزبانلیک قیلگن قطرنینگ پایتختی دوحه ده اویوشتیریلگن مراسم بیلن قول قوییلگندی.
بو کیلیشووگه امریکا قوشمه ایالتلری تامانیدن امریکا قوشمه ایالتلری افغانستان خاص نماینده سی زلمی خلیلزاد، طالبان گروهی تامانیدن سیاسی دفتر باشلیغی ملا عبدالغنی برادر قول قویگندی.
افغانستانده گی امریکا قوشمه ایالتلری متفقلری و ائتلاف کوچلری نینگ اولکه ده جایلشگن عسکرلری نینگ سانینی 135 کون ایچیده 8 مینگ 600 کیشی گه توشیریلیشینی اوز ایچی گه آلگن بو کیلیشووده "طالبان نینگ کیلیشوونی رعایت قیلگن تقدیرده امریکا قوشمه ایالتلری متفقلری و ائتلاف کوچلری عسکرلری نینگ برچه سینی 14 آی ایچیده اولکه دن چیقره دی" دیگن افاده گه اورین بیریلگن.
بو کیلیشووگه امریکا قوشمه ایالتلری بیلن طالبان گروهی اورته سیده محکوم المه شووی عملگه آشیریله جگی تذکر بیریلگن.
"طالبان گروهی منسوبی 5 مینگدن آرتیق محکوم، قرشی تاماندن ایسه 1 مینگدن آرتیق محکوم افغانستانلیکلر اورته سیده سیاسی اوچره شوو باشله یه دیگن جاری ییل نینگ 10 مارچ تاریخی گچه آزاد ایتیله دی" دیگن افاده موجود.
کیلیشووده طالبان نینگ آزاد ایتیلگن اعضالری نینگ امریکا قوشمه ایالتلری و متفقلریگه تهدید توغدیرمس لیگی تاکییدلنگن.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
